નિક્કી હેલીએ બાળઅધિકારના કર્મશીલ કૈલાસ સત્યાર્થી સાથે પણ મુલાકાત કરી હતી. બાળકો પ્રત્યે આચરવામાં આવતા ગુનાઓને માનવતાની સૌથી મોટી કટોકટી ગણાવતાં સત્યાર્થીએ હેલીને કહ્યું હતું કે આ સમસ્યાના ઉકેલ માટે યુનોના ઉપક્રમે ઇન્ટરનેશનલ રિસ્પોન્સ મિકેનીઝમની રચના થવી જોઈએ. નિક્કી હેલીએ કહ્યું કે ભારતમાં પરત આવતાં મારું દિલ ખૂબ ખુશ થઈ જાય છે. ઘરે પાછાં આવતાં હંમેશાં સારું લાગતું હોય છે. ધાર્મિક સ્વતંત્રતા વિશે તેમણે કહ્યું કે માનવઅધિકારો જેટલી જ વ્યક્તિની ધર્મ સ્વતંત્રતા જરૂરી છે.